Predkladacia správa

	Informáciu o plnení Plánu legislatívnych úloh vlády Slovenskej republiky za obdobie od 1. januára 2003 do 6. júna 2003 predkladá podpredseda vlády Slovenskej republiky a minister spravodlivosti Slovenskej republiky Daniel Lipšic ako iniciatívny materiál. Predložená informácia je sumarizáciou štatistických údajov o plnení legislatívnych úloh vlády za obdobie od 1. januára 2003 do 6. júna 2003. Materiál obsahuje rozbor plnenia úloh z plánu legislatívnych úloh vlády za obdobie od 1. januára do 6. júna 2003. V rozbore sú uvedené i počty návrhov právnych predpisov, ktoré rezorty a ostatné ústredné orgány štátnej správy predložili nad rámec Plánu legislatívnych úloh vlády SR na rok 2003. Obsahuje tiež zoznam predpisov, ktoré neboli do legislatívneho procesu predložené v súlade s plánom do 6. júna 2003. Materiál obsahuje aj prehľad o  odsúhlasených zmenách termínov plnenia a o zrušených úlohách z Plánu legislatívnych úloh vlády SR na rok 2003.

Vzhľadom na informatívny charakter tohto materiálu podľa článku 10 ods. 6 písm. b) smernice pre prípravu a predkladanie materiálov na rokovanie vlády Slovenskej republiky schválenej uznesením č. 512 z 13. júna 2001 informácia nebola predložená na medzirezortné pripomienkové konanie.